Diari Oficial de la Generalitat Valenciana


Sumari del DOGV 4931, del 25-01-2005 (2005/335)

RESOLUCIÓ de 27 de desembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Paritària del Conveni Col·lectiu Autonòmic de Derivats del Ciment sobre aplicació de la jornada anual establida en el text del conveni (Codi núm. 8000535).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/335


Data del document
:   27-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * ciment
    * conveni col·lectiu

RESOLUCIÓ de 27 de desembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Paritària del Conveni Col·lectiu Autonòmic de Derivats del Ciment sobre aplicació de la jornada anual establida en el text del conveni (Codi núm. 8000535). [2005/X335]
  
Vista l'acta de l'acord de 13 de desembre de 2004 sobre determinació de dies no laborables en l'any 2005, a fi d'assegurar el compliment de la jornada anual de 1.744 hores pactada en el Conveni Col·lectiu Autonòmic de Derivats del Ciment, presentada davant d'esta Direcció General de Treball i Seguretat Laboral el dia 15 de desembre de 2004, i subscrit, d'una part per l'Associació Valenciana d'Empreses de Prefabricats de Formigó, ANEFHOP i FEDCAM, i de l'altra, per les organitzacions sindicals UGT-MCA-PV i CCOO-FECOMA-PV, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, que siga notificat a la Comissió Negociadora i dipositat el text original de l'acta.
  
Segon
  
Disposar que siga publicat en el Diari Oficial de la Generalitat Valenciana.
  
València, 27 de desembre de 2004.- El director general de Treball i Seguretat Laboral: Román Ceballos Sancho.
  
A València, el 13 de desembre de 2004, a les 16.30 hores, es reunixen als locals de la Confederació de la Federació Valenciana d'Empresaris de la Construcció, situats a València, a l'av. del Baró de Càrcer núm. 37, els representants sindicals i empresarials de la província de València i Castelló, per a assegurar en el dit any el compliment de la jornada anual, establida en 1.744 hores, segons l'Acta IV final d'Acords de la Comissió Negociadora del Conveni General de Derivats del Ciment.
  
Estudiades les propostes de les representacions dels treballadors i de les empreses, s'adopta l'acord següent:
  
Llevat de pacte en contrari entre empresa i treballadors, que podran establir el calendari que lliurement convinguen per a l'any 2005 les parts firmants estan d'acord que, sense perdre el seu caràcter laboral per a futurs convenis, es consideren com no laborables els dies següents, a efectes d'assegurar el compliment de la referida jornada anual de 1.744 hores establida per a 2005. En cas de desavinença se sotmetrà el conflicte a la Comissió Paritària d'Interpretació i Vigilància del Conveni.
  
Província de València Província de Castelló
  
- 7 de gener - 7 de gener
  
- 18 de març - 18 de març
  
- 31 d'octubre - 29 d'abril
  
- 5, 7, 9, 23, 26 i 30 de desembre - 3 de maig
  
 - 10, 11 i 31 d'octubre
  
 - 5 i 7 de desembre
  
S'adjunta com annex l'acta firmada pels representants sindicals i empresarials de la província d'Alacant.
  
En el supòsit que les festes locals se celebren en dissabtes, diumenges o festius, es considerarà dia no laborable l'anterior a ells.
  
En el supòsit dels treballadors a torns es tindrà en compte el que disposa l'article 31-b) del Conveni Autonòmic 2001-2002.
  
Ambdues parts es comprometen a reunir-se cada any a fi d'acomodar la jornada laboral anual que el conveni general del sector fixe per a cada exercici.
  
I en prova de conformitat firmen ambdues representacions en el lloc i data abans indicats, a les 18 hores.
  
A Alacant, a les 10 hores del dia 19 de novembre de 2004, reunits a la seu de COEPA, plaça de Ruperto Chapí, 3, d'Alacant, els representants sindicals i empresarials de la província d'Alacant, següents:
  
Per UGT: Per CCOO:
  
Fini Tenza Poveda Juan M. Fuentes González
  
José Borrell Alba José Manuel Pérez Martínez
  
Mª Dolores Gallego Carrasco Javier Alandes García
  
José Miguel Montoro Ruiz
  
Per FEDCAM:
  
Vicente Cerezo Novejarque
  
Acorden:
  
L'adaptació del calendari laboral per a l'any 2005, en funció de la jornada de 1.744 hores establida en el Conveni Col·lectiu de Derivats del Ciment vigent.
  
Per a este còmput s'han tingut en compte 22 dies laborables de vacances i els festius del calendari laboral, més els festius locals que no coincidisquen en dissabte.
  
Resulta d'això un excés de 8 dies que es compensa amb les dates següents, llevat de pacte en contrari entre empresa i treballadors:
  
Gener: dia 7
  
Octubre: dia 31
  
Desembre: 5, 7, 9, 23 i 30
  
S'hi inclou també el dia anterior laborable de la festa local.